עניין הפיקוח הרפואי חשוב מאוד במיוחד בדיאטה לילדים, שכן גוף הילד נמצא בתהליך של גדילה והתפתחות. דיאטה לבני 8-12 שונה מדיאטה המיועדת לנוער, בני 12-16, משום שהמודעות שלהם לגופם משתנה. בתקופת דיאטה חשוב להקפיד על כך שלא יהיו פיתויים מיותרים ומשמינים בבית, צריך ללמד את הילד לאכול לאט על מנת שידע לשלוט בתחושות הרעב והשובע. ניתן לצ’פר את הילד בחטיפים ללא שמנים כגון פופקורן, גלידת יוגורט, דגני בוקר, מקלוני ירקות טריים ועוד. כדי להקנות לילדים הרגלי אכילה נכונים, יש להקפיד על ארוחות מסודרות, על שתיית מים או מיצי פירות במקום מיצים ממותקים, על אכילת פירות במקום ממתקים, וכשאוכלים – ללמוד להתרכז באוכל. כלומר, לא צופים בטלוויזיה ולא קוראים בזמן שאוכלים.